סלו הרשמן

בית פרטי בתכנון הרשמן ברח' לואי מרשל 33 בתל אביב, 9/2009
חזית מבנה מגורים טיפוסי בשכונה ב[[מעלה אדומים, 10/2010]]
סלו הרשמן בחזית בניין [[סינמטק תל אביב לאחר שיפוץ החזית, 6/2011]]
ארובת מרכז האנרגיה של [[בית חולים הלל יפה בחדרה כפי שנצפית מכביש החוף]]

סלו הרשמן (1934 - 19 במאי 2021) היה אדריכל ומתכנן ערים ישראלי.

==ביוגרפיה==

הרשמן נולד כבן זקונים בעיר צ'רנוביץ שבבוקובינה (באותה עת ברומניה, כיום באוקראינה). בינקותו שהה בגטו צ'רנוביץ ובגטו מוהיליב שבטרנסניסטריה. בשנת 1951 עלה לישראל עם אביו המבוגר, איתו שרד יחד את השואה. התגורר תחילה במשך שבע שנים במעברת קריית נחום שליד אזור התעשייה במפרץ חיפה. את שירותו הצבאי שירת במסגרת חיל ההנדסה בתור מדריך מיקוש וחבלה.

הוא השלים את לימודיו בפקולטה לארכיטקטורה ובינוי ערים של הטכניון שבחיפה. עוד בהיותו סטודנט בשנה הרביעית ללימודיו, יצר תקדים בישראל כשזכה בפרס הראשון בתחרות פומבית לאדריכלים לתכנון רובע המגורים "ברנע" באשקלון. הודות לכך, התאפשר לו להקים את משרדו העצמאי בתל אביב מיד בתום לימודיו בהסמכה של ארכיטקט ומתכנן ערים. בהמשך זכה בשתי תחרויות נוספות: המרכז לאמנויות הבמה ע"ש מקס ריינהרדט בתל אביב (לא נבנה), ובניין המשכן לאומנויות הבמה באר שבע (משכנם של תיאטרון באר שבע והסינפונייטה הישראלית באר שבע).

בתחילת שנות ה-80 הוזמן ללמד בפקולטה לארכיטקטורה ובינוי ערים שבטכניון. פרויקטים פרי יצירתו, נסקרו במשך השנים במעל ל-30 ספרים ורבעונים בספרות המקצועית הישראלית והבינלאומית.

ב-2019 סלו הוציא מונוגרפיה מקצועית ובה הציג מבחר מעבודותיו.

הרשמן נפטר ב-19 במאי 2021, וגופתו נשרפה לבקשתו.

==פרויקטים נבחרים==
*מתחם מגורים בשכונת גילה בירושלים (עליו זכה בפרס The Silver-Hexagon).
* תכנון ניסיוני-ייעודי לאוכלוסייה ערבית, במסגרת מרקם-עירוני-למגורים.
* בית ספר תיכון מקצועי לרשת אורט בבנימינה.
* שכונת מגורים במעלה אדומים.
* המשכן לאמנויות הבמה באר שבע.
* המרכז לקולנוע ישראלי, שליד סינמטק תל אביב.
* תוכנית אב לשכונת רמת הדר, גבעת שמואל.
* מרכז הרפואי הלל יפה בחדרה בשיתוף האדריכלים אנדריי לייטרסדורף ואיליה בלזיצמן.

== קישורים חיצוניים ==
* ענבל שתיוי, [http://www.nrg.co.il/online/5/ART/804/171.html סינמטק תל אביב משתפץ], nrg, 24 באוקטובר 2004
* 
* מרכז הקולנוע הישראלי',[https://web.archive.org/web/20071107003827/http://www.telavivinf.com/info/infoitem.asp?item=37&lang=heb אתר מרכז הקולנוע ]
* מיכאל יעקובסון: [http://michaelarch.wordpress.com/2010/03/28/סיבוב-על-גבעת-שמואל-ושיחה-עם-סלו-הרשמן/ ריאיון עם אדר' סלו הרשמן על תוכנית אב לגבעת שמואל ותהליך תכנונה] באתר 'חלון אחורי', 5 באפריל 2010
* מיכאל יעקובסון: [http://michaelarch.wordpress.com/2011/01/06/סיבוב-בשכונה-של-סלו-הרשמן-במעלה-אדומים/ סקירה על שכונה במעלה אדומים בתכנון סלו הרשמן] באתר 'חלון אחורי', 6.1.11.
* מיכאל יעקובסון: [http://www.xnet.co.il/architecture/articles/0,14710,L-3081993,00.html על השואה בעבודתו של סלו הרשמן, 1.5.11], Xnet.
* 
* 
* מיכאל יעקובסון: [http://michaelarch.wordpress.com/2014/06/30/סיבוב-במתחם-שתכנן-סלו-הרשמן-בשכונת-גיל/ סקירה על מבנן 11 בשכונת גילה], באתר 'חלון אחורי', 30 ביוני 2014
* [http://go.xnet.co.il/pic/cinima/pic1.htm גלריית תמונות: הצצה ראשונה לאגף החדש של המרכז לקולנוע בת"א עם אדריכל המבנה סלו הרשמן], אמית הרמן ומיכאל יעקובסון
* 
* 
* מיכאל יעקובסון: [https://michaelarch.wordpress.com/2021/04/07/סיבוב-במתחם-המגורים-הנטוש-שתכנן-סלו-הר/ סיבוב במתחם המגורים הנטוש שתכנן סלו הרשמן בטירה], באתר 'חלון אחורי', 7.4.21
* 

==הערות שוליים==

קטגוריה:אדריכלים ישראלים
קטגוריה:מתכנני ערים ישראלים
קטגוריה:ישראלים ילידי רומניה
קטגוריה:בוגרי הטכניון - מכון טכנולוגי לישראל: אדריכלות
קטגוריה:עולים בשנות ה-1950
קטגוריה:אסירים בגטו צ'רנוביץ
קטגוריה:חיילי חיל ההנדסה הישראלי
קטגוריה:ישראלים שגווייתם נשרפה
קטגוריה:ישראלים שנולדו ב-1934
קטגוריה:ישראלים שנפטרו ב-2021